  Майя Бывальцева «Елабуга-Пермь» федерал трассалэсь кышкытлыко люкетъёссэ Удмуртиысь МЧС лымыян вакытэ эскерыса возе. Иворъёсъя «Удмуртия» агентстволы со сярысь вераз удысэтлэн улосвылъя Валтӥсь управлениысьтыз пресс-службалэн кивалтӥсезлэн воштӥсез Вероника Митрофанова. «Сюресъёс вылын дежурствоос радъямын ӧвӧл, но федерал трасса быдэсыз чаклаське. Ваньмыз кышкытлыко интыос милем тодмо. Пожарно-спасательной частьёсысь оперативной группаос интыосы потаса югдурез эскеро. Валамон, быдэс трасса кузя уг ортчо, но чаклало со люкетъёссэ, кытын кыӵе ке шимучыръёс луыны быгато — яке гурезе тубон, яке кожон интыос», — вераз Митрофанова. Озьы ик со пусйиз, куазь уродмон сярысь ваньмыз выль ивортодэт муниципал кылдытэтъёслэн огъя диспетчер ёзэсазы люкаське шуыса. «Та дыре нокыӵе сюлмаськытӥсь иворъёс ӧвӧл», — пусйиз Вероника Митрофанова. Тегъёс: Мерлык Авто Ижкар МЧС Удмуртия куазь  